คือเดือนมีนาคมที่ผ่านมาเราฉีดยาคุมแบบ1เดือนไป ฉีดวันที่10/03/61กำหนดฉีดอีกทีคือ 07/04/61 ประจะเดือนเรามา 02/04/61 แต่เราไม่ได้ไปฉีดยาคุมตามกำหนดเพราะเเฟนบอกไม่ให้ฉีด เราเลยซื้อแบบเม็ดมากินแต่เเพ้หนักมากแต่ก้อพยายามกิน กินได้เม็ดที่4 เรามีxกับแฟนแล้วเสร็จข้างใน เเต่ก้อยังกินยาอยู่แต่ก้อยังแพ้หนักเหมือนเดิมเเฟนเลยบอกให้หยุดกินเราเลยหยุดกิน แต่ก้อยังมีเลือดออกกระปิดกระปอยอยู่มีอาการปวดหลังและปวดหัวร่วมด้วย #แต่หลังหยุดกินยาคุมก้อไม่ได้มีxกับแฟนอีกนะคะ อาการมีเลือดออกกระปิดกระปอยเป็นเพราะยาคุมรึป่าวคะ กังวลมาก😟😟😟
สวัสดีค่ะ หากยาเม็ดคุมกำเนิดที่ทานได้ ได้เริ่มทานในวันที่ 7/4 ยาเม็ดคุมกำเนิดก็จะออกฤทธิ์ในการป้องกันการตั้งครรภ์ต่อได้ทันที แต่หากทานหลังจากวันที่ 7/4 ไปแล้ว ยายังอาจไม่สามารถออกฤทธิ์ได้ทันที หากมีเพศสัมพันธ์ในวันที่ 4 หลังจากทานยา จึงมีโอกาสที่จะตั้งครรภ์ได้เมื่อหยุดทานยาคุมกำเนิด เยื่อบุโพรงมดลูกย่อมขาดฮอร์โมนมากระตุ้น และลอกตัวออกมาเป็นเลือดออกทางช่องคลอด จึงทำให้มีอาการเลือดออกกะปริดกะปรอยหลังหยุดทานยาคุมกำเนิดดังที่เป็นอยู่ได้ค่ะ ซึ่งไม่ได้ถือเป็นอาการผิดปกติ แต่หากเลือดออกนานเกิน 7 วัน หรือมีเลือดออกปริมาณมาก หรือมีปวดท้องน้อยรุนแรง ถือว่าผิดปกติ เช่น อาจเกิดการตั้งครรภ์แล้วแท้งขึ้น เป็นต้น ซึ่งหากมีอาการเหล่านี้ ควรรีบไปพบสูติ-นรีแพทย์โดยเร็วค่ะ